"मिटिओरा" की सफलता के बाद, बैंड ने अगले कुछ वर्षों के लिए, नए स्टूडियो एल्बम पर काम करना स्थगित कर दिया। इसके बजाय, लिंकिन पार्क ने दौरे जारी रखे और कई पार्श्व परियोजनाओं पर काम करते रहे। बेनिंगटन डीजे लीथल के "स्टेट ऑफ़ द आर्ट" में दिखे और डेड बाई सनराइज़ के साथ अन्य काम करते रहे, जबकि शिनोडा ने डेपेशे मोड के साथ काम किया है। 2004 में, बैंड ने एक और रीमिक्स एल्बम "कोलिशन कोर्स" का निर्माण करने के लिए जे-ज़ी के साथ काम किया। एल्बम, जिसमें दोनों कलाकारों के पिछले एल्बम से अंतरमिश्रित गीत और बैकग्राउंड ट्रैक शामिल थे, पहली बार नवंबर, 2004 में सामने आया। शिनोडा ने पार्श्व परियोजना के तौर पर एक नए बैंड, फ़ोर्ट माइनर का गठन किया। जे-ज़ी की मदद से, फ़ोर्ट माइनर के साथ अपना पहला एल्बम "द राइज़िंग टाइड" जारी किया, जिसे आलोचकों की प्रशंसा मिली। इसी समय, विभिन्न विश्वास और वित्तीय मुद्दों की वजह से वार्नर ब्रदर्स रिकॉर्ड के साथ संबंध तेजी से बिगड़ रहा था। महीनों झगड़ते रहने के बाद, अंततः दिसम्बर 2005 बैंड ने एक समझौते पर बातचीत की।

लिंकिन पार्क ने कई परोपकारी समारोहों में भाग लिया। लिंकिन पार्क ने 2004 में चार्ली तूफ़ान और बाद में 2005 के दौरान कैटरीना तूफ़ान पीड़ितों के लाभार्थ धन जुटाने में मदद की। बैंड ने मार्च 2004 में स्पेशल ऑपरेशन्स वॉरियर फाउंडेशन को $75,000 का दान दिया। उन्होंने 2004 सूनामी पीड़ितों के लिए, कई चैरिटी संगीत समारोहों के मंचन और "म्यूज़िक फ़ॉर रीलिफ़" नामक एक अतिरिक्त कोष की स्थापना द्वारा, राहत प्रयासों में मदद की। तथापि, सबसे उल्लेखनीय है कि बैंड ने लाइव 8 में भाग लिया, जो कि वैश्विक जागरूकता बढ़ाने के लिए, लोकोपकारी धर्मार्थ संगीत समारोहों की एक श्रृंखला है। जे-ज़ी के साथ बैंड ने फिलाडेल्फिया, पेनसिल्वेनिया में लाइव 8 के मंच पर वैश्विक दर्शकों को समक्ष प्रदर्शन दिया। बैंड बाद में जे-ज़ी के साथ ग्रैमी पुरस्कार समारोह 2006 के दौरान पुनः जुड़ा, जब उन्होंने सर्वश्रेष्ठ रैप/संग सहयोग के लिए ग्रैमी जीतने से पहले "नम्ब/एनकोर" का प्रदर्शन दिया। इसके बाद 2006 के सम्मर सॉनिक संगीत उत्सव में उन्होंने प्रदर्शन दिया, जिसे मेटालिका ने जापान में आयोजित किया था।

संगीत शैली
भावी दिशा (2008 से आगे)
पार्श्व परियोजनाएं (2004-2006)
"हायब्रिड थीयरी" (2000-2002)